برزیلده معد‌ن آتیق سدینین چؤکمه‌سی نتیجه‌سین‌ده حیاتینی ایتیره‌نلرین ساییسی ۶۵ نفره یوکسلدی.
ایتکین اولان ۲۷۹ نفری آختارما قورتارما ایشلری ایسه داوام ائدیر.
برومادینیو شهرین‌ده‌کی آتیق سدینین داغیلماسی سببی ایله ایتکین دوشن ۲۷۹ نفرین آختاریلدیغی بیلدیریلدی.
اؤلنلردن ۳۵ینین کیم‌لیگی دوغرولاندی.
آختارما قورتارما ایشلرینین، ایشچیلرین گون اورتا یئمیین‌ده اولدوغو سیرادا چامورا باتان یئمکخانا اطرافین‌دا متمرکز اولدوغو بیلدیریلدی.
معد‌ن آتیق سدینین چؤکمه‌سی سببی ایله برومادینیو شهرین‌ده تخمیناً ۳ مین نفر تخلیه ائدیلمیشدی.
بو فاجعه، معد‌نینین صاحبی اولان شیرکتین سون اوچ ایلده آدینین قاریشدیغی اوچونجو فاجعه اولدو.
۲۰۱۵ده، ۱۹ نفرین حیاتینی ایتیردیگی چؤکمه، برزیلده‌کی ان بؤیوک ائکولوژیک فاجعه کیمی تاریخه گئچمیشدی.
